smcproject/ml-wiki-sentences huggingface dataset:
പ്രാദേശികമായ് ധാരാളം ലഭ്യമായതും വില തുച്ഛമായതുമായ നിർമ്മാണവസ്തുക്കളാണ് ആദ്യകാലം മുതൽക്കേ വീടുകളുടെ നിർമ്മാണത്തിന് ഉപയോഗിച്ചുവന്നിരുന്നത്.
വൃക്ഷങ്ങൾ ധാരാളമായ് വളരുന്ന പ്രദേശങ്ങളിലെ പ്രധാന നിർമ്മാണ സാമഗ്രി തടിയായിരിക്കും .
ഒരു പ്രദേശത്തെ കളിമണ്ണിന്റെ അധിക ലഭ്യത ഇഷ്ടികയെ ആ പ്രദേശത്തെ പ്രധാന നിർമ്മാണവസ്തുവാക്കുന്നു.
ഇപ്രകാരം പ്രദേശികമായ് ലഭിക്കുന്ന വസ്തുക്കൾ കെട്ടിടനിർമ്മാണത്തിന് പ്രയോജനപ്പെടുത്തുന്നതിനാൽ പ്രാദേശിക വാസ്തുവിദ്യയെ പ്രകൃതി സൗഹൃദ വാസ്തുവിദ്യയായും, സുസ്ഥിരതയുള്ളതായും കണക്കാക്കുന്നു.
സുസ്ഥിരമല്ലാത്ത കെടിടനിർമ്മാണശൈലികളെ പ്രാദേശിക വാസ്തുവിദ്യയുടെ ഭാഗമായ് കണക്കാക്കാൻ സാധ്യമല്ല.
പ്രാദേശിക വാസ്തുവിദ്യ വിവിധ നാടുകളിൽ, ചിത്രങ്ങളിലൂടെ ആഫ്രിക്ക കാമറൂണിലെ റോണ്ടാവെൽ(Rondavel) എന്നറിയപ്പെടുന്ന കുടിൽ.
ഏഷ്യ ഇന്ത്യയിൽ കാണപ്പെടുന്ന ടോഡാ കുടിൽ ഇഷ്ടികകൾ ഉപയൊഗിച്ച് പണീതീർത്ത ഒരു ചൈനീസ് പരമ്പരാഗത ഭവനം ചൈനയിലെ ഗുവാൻഷൂ മേഖലയിൽനിന്നുള്ള ഒരു നിർമിതി.
കരിങ്കല്ലുകൾ കൊണ്ടാണ് ഇത് തീർത്തിരിക്കുന്നത്.
സുമാത്രയിലെ നിയാസ് ദ്വീപിലെ ഒരു പരമ്പരാഗത ഭവനം ആസ്ട്രേലിയ മോസ്കോ വില്ലാ ഹട്, ആസ്ട്രേലിയ ക്വീൻസ്ലാൻഡേർസ് യൂറോപ്പ് റഷ്യയിലെ സോത്തോവോയ്ക്കു സമീപമുള്ള ഒരു പരമ്പരാഗത ഗ്രാമീണ ഭവനം.
ഉക്രൈനിൽ തടികൊണ്ടു തീർത്ത ഒരു നിർമിതി.
ആല്പ്സിന്റെ പൂർവതലത്തിൽ ഒരു വീട്, ഇറ്റലിയിൽനിന്നും ജോർജ്ജിയയിൽ നിർമിച്ച ഒരു പ്രധിരോധ ഗോപുരം ജോർജ്ജിയയിലെ പഴയ വീടുകൾ വടക്കേ അമേരിക്ക റെപ്ലിക ലൊഗ് ക്യാബിൻ, അമേരിക്കയുലെ ഫൊർഹ് താഴ്വര പ്രദേശത്തുനിന്നും അപ്പാച്ചേ ഫ്രഞ്ച് ശൈലിയിലുള്ള ഒരു ഭവനം, മിസ്സൂറിയിൽനിന്നും മറ്റൊരുഭവനം ലസോർസ്-ഡുറാന്റ് ഭവനം, മിസ്സൂറി .
ഗബൊഔറി ക്രീക് ഭവനം കാലിഫോർണിയയിലെക്ക്വോൺസെറ്റ് കുടിലുകൾ, 1946ലെടുത്ത ഒരു ചിത്രം.
ഷാക്ക്ല്ഫോഡ്-വില്ല്യസ് ഭവനം, തെക്കേ കരോലിന തെക്കേ കരോലിനയിൽ പണ്ട് അടിമകൾ ഉപയോഗിച്ചിരുന്നതരം വീടുകൾ ആർക്കേദിയ പ്ലാന്റേഷൻ, തെക്കൻ കരോലിനയിലെ ജോർജ്ജ് ടൗണിൽനിന്നുള്ളത് തെക്കേ അമേരിക്ക ഇതും കാണുക വാസ്തുവിദ്യ
അവലംബം സ്രോതസ്സുകളും കൂടുതൽ വായനക്കും {{ cite book }} : Cite has empty unknown parameter: | trans_title= ( help ) Large format.
{{ cite book }} : Cite has empty unknown parameter: | trans_title= ( help ) {{ cite book }} : Cite has empty unknown parameter: | trans_title= ( help ) {{ cite book }} : Cite has empty unknown parameter: | trans_title= ( help ) Clifton-Taylor pioneered the study of the English vernacular.
{{ cite book }} : Cite has empty unknown parameter: | trans_title= ( help ) {{ cite book }} : Unknown parameter | trans_title= ignored ( | trans-title= suggested) ( help ) {{ cite book }} : Cite has empty unknown parameter: | trans_title= ( help ) {{ cite book }} : Missing or empty | title= ( help ) ; Unknown parameter | trans_title= ignored ( | trans-title= suggested) ( help ) Carl Pruscha, Austrian architect and United Nations-UNESCO advisor to the government of Nepal, lived and worked in the Himalayas 1964–74.
He continued his acitivities as head of the design studio "Habitat, Environment and Conservation" at the Academy of Fine Arts in Vienna.
{{ cite book }} : Cite has empty unknown parameter: | trans_title= ( help ) {{ cite book }} : Cite has empty unknown parameter: | trans_title= ( help ) Wharton, David.
"Roadside Architecture."
Southern Spaces , February 1, 2005, http://southernspaces.org/2005/roadside-architecture .
പുറത്തേക്കുള്ള കണ്ണികൾ Vernacular architecture എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wooden vernacular architecture of Lithuania - True Lithuania website Center for Vernacular Architecture-Bangalore-India Vernacular Architecture Forum Archived 2021-02-11 at the Wayback Machine .
Vernacular Architecture Examples at GreatBuildings Vernacular Architecture and Landscape Architecture Research Guide – Environmental Design Library, University of California, Berkeley
പ്രാദേശിക സഹകരണത്തിനുള്ള ദക്ഷിണേഷ്യൻ സംഘടന ഇംഗ്ലീഷ് വിലാസം https://ml.wikipedia.org/wiki/SAARC
ദക്ഷിണേഷ്യ   ദാരിദ്ര്യം ഇല്ലാതാക്കാനും ഇത് പ്രവർത്തിക്കുന്നു.
പ്രാദേശിക സഹകരണത്തിനുള്ള ദക്ഷിണേഷ്യൻ സംഘടന എന്നാണ്‌ സാർക്ക്‌ എന്നതിന്റെ മലയാള പൂർണ്ണരൂപം (South Asian Association for Regional Cooperation).
ഇന്ത്യ , നേപ്പാൾ , പാകിസ്താൻ , ബംഗ്ലാദേശ്‌ , ഭൂട്ടാൻ , മാലിദ്വീപ്‌ , ശ്രീലങ്ക എന്നീ രാജ്യങ്ങൾ ചേർന്ന് 1985 ഡിസംബർ 8 ന് ആണ്‌ ഈ സംഘടന സ്ഥാപിച്ചത്.
2007 ൽ അഫ്ഗാനിസ്ഥാൻ സാർകിൽ അംഗമായി.
ഇതോടെ അംഗരാജ്യങ്ങളുടെ എണ്ണം എട്ടായി ഉയർന്നു.
എല്ലാ വർഷവും ഡിസംബർ 8 സാർക്ക് ചാർട്ടർ ദിനമായി ആചരിക്കുന്നു.
ദക്ഷിണേഷ്യൻ രാജ്യങ്ങളുടെ പരസ്‌പരമുള്ള സാമ്പത്തിക, സാമൂഹിക, സാങ്കേതികവും, സാംസ്‌ക്കാരികവുമായ സഹകരണം എന്നതാണ്‌ ഇതിന്റെ പ്രധാന ലക്ഷ്യം.
സംഘടനയുടെ ആസ്ഥാനം സ്ഥിതിചെയ്യുന്നത്‌ നേപ്പാളിലെ കാഠ്‌മണ്ഡുവിലാണ് ‌.
ഇംഗ്ലീഷ്‌ ആണ്‌ സംഘടനയുടെ ഔദ്യോഗിക ഭാഷ.
ബംഗ്ലേദേശ്‌ പ്രസിഡന്റായിരുന്ന സിയാഉർ റഹ്‌മാൻ ആണ്‌ തെക്കനേഷ്യൻ രാജ്യങ്ങളുടെ കൂട്ടായ്മ എന്ന ആശയത്തിന്‌ തുടക്കമിട്ടത്‌.
സംഘടന രൂപവത്‌ക്കരിക്കുന്നതിന്റെ മുന്നോടിയായി നിരവധി സമ്മേളനങ്ങൾ നടന്നിട്ടുണ്ട്‌.
2002 ഏപ്രിലിൽ ശ്രീലങ്കയിലെ കൊളൊമ്പൊയിൽ നടന്ന സമ്മേളനത്തിൽ വിവിധ രാജ്യങ്ങളിലെ വിദേശ കാര്യ സെക്രട്ടറിമാർ പങ്കെടുത്തു.
2007 ഏപ്രിൽ മൂന്നിനാണ്‌ അഫ്‌ഗാനിസ്ഥാനെ ഈ സംഘടനയിൽ ഉൽപ്പെടുത്തിയത്‌.
ഉദ്ദേശ്യങ്ങൾ ദക്ഷിണേഷ്യൻ രാജ്യങ്ങളിലെ ജനങ്ങളുടെ ക്ഷേമത്തിനാും പുരോഗതിയേയും പ്രോത്സാഹിപ്പിക്കുക മറ്റു രാജ്യങ്ങളുമായുള്ള ബന്ധം നിലവിലെ അംഗങ്ങൾ
ഇന്ത്യ നേപ്പാൾ പാകിസ്താൻ ബംഗ്ലാദേശ്‌ ഭൂട്ടാൻ മാലിദ്വീവ്‌സ്‌ ശ്രീലങ്ക അഫ്‌ഗാനിസ്ഥാൻ നിരീക്ഷക രാജ്യങ്ങൾ (Observers)
അമേരിക്ക (USA) ആസ്‌ത്രേലിയ ഇറാൻ ചൈന ജപ്പാൻ ദക്ഷിണ കൊറിയ മൗറീഷ്യസ്‌ മ്യാൻമാർ യൂറോപ്പ്യൻ യൂണിയൻ
പ്രാന്തൻ കണ്ടൽ ഇംഗ്ലീഷ് വിലാസം https://ml.wikipedia.org/wiki/Rhizophora_mucronata
തായ്‌വേരുകൾ
റൈസോഫെറേഷ്യേ കുടുംബത്തിൽപ്പെട്ട കണ്ടൽ ചെടിയാണ് പ്രാന്തൻ കണ്ടൽ അഥവാ പീക്കണ്ടൽ ( ഇംഗ്ലീഷ് : Loop - root mangrove ).
ശാസ്ത്രീയനാമം : റൈസോഫെറ മ്യൂക്രോനേറ്റ (Rhizophora mucronata ) കേരള വനം വകുപ്പ് കേരളത്തിൽ വച്ചുപിടിപ്പിക്കുന്ന കണ്ടൽച്ചെടികളിലൊന്നിതാണ്‌.
ആൽമരം പോലെ ചതുപ്പിൽ തായ്‌വേരുകൾ താഴ്ന്നിറങ്ങി വളരുന്നു.
ഡിസംബർ മുതൽ ജൂൺ വരെയാണ് ഭ്രാന്തൻ കണ്ടലിന്റെ പൂക്കാലം.
ഉപ്പുകൂടിയ തീരങ്ങളിൽ ഇവ യഥേഷ്ടം വളരും.
പ്രതികൂല സാഹചര്യങ്ങളെ തരണം ചെയ്യാനും വേലിയേറ്റവും വേലിയിറക്കവും നടക്കുന്ന സമയത്തുണ്ടാകുന്ന ജലനിരപ്പിലെ വ്യത്യാസങ്ങൾ ഉൾക്കൊണ്ട് വളരാനും കഴിവുണ്ട്.
വംശവർദ്ധനവ് വിവിപ്പരി രീതിയിൽ നടക്കുന്നു.
കേരളത്തിൽ കണ്ണൂർ ജില്ലയിലെ വളപട്ടണം പുഴയുടെ തീരങ്ങളിലും അഴിമുഖത്തും ധാരാളം വളരുകയും പഴയങ്ങാടി ഭാഗത്ത് വച്ചുപിടിപ്പിക്കുകയും ചെയ്തിട്ടുണ്ട്.
കല്ലേൻ പൊക്കുടൻ എന്ന പ്രകൃതി സംരക്ഷന്റെ പ്രവർത്തനമാണിതിനുആധാരം.
ആന്തമാൻ നിക്കോബാർ ദ്വീപുകളിലും ആഫ്രിക്ക ആസ്ത്രേലിയ എന്നീ ഭൂഖണ്ഡങ്ങളിലും പ്രകൃതിദത്ത പ്രാന്തൻ കണ്ടൽ കാടുകൾ ധാരാളം കാണുന്നു.
പേരിനു പിന്നിൽ അഞ്ചരക്കണ്ടി പുഴയിൽ
വേരുകൾ അലക്ഷ്യമായി വളർന്നു നിൽക്കുന്നതിനാലായിരിക്കാം ഇതിന്‌ ഇങ്ങനെയൊരു പേരുവന്നത്‌ എന്ന് കരുതുന്നു.
ചിത്രശാല അവലംബം ↑ ↑ http://www.hort.purdue.edu/newcrop/duke_energy/Rhizophora_mucronata.html ↑ http://www.janmabhumidaily.com/news118087%5Bപ്രവർത്തിക്കാത്ത+കണ്ണി%5D പുറംകണ്ണികൾ
പ്രാന്തർജോക്കുൾ ഇംഗ്ലീഷ് വിലാസം https://ml.wikipedia.org/wiki/%C3%9Er%C3%A1ndarj%C3%B6kull
കിഴക്കൻ ഐസ്ലാൻഡിലെ ഒരു ചെറിയ ഹിമാനിയാണ് പ്രാന്തർജോക്കുൾ .
( Þrändarjökull) സമുദ്രനിരപ്പിൽ നിന്ന് 1,236 മീറ്റർ (4,055 അടി) ഉയരത്തിൽ സ്ഥിതിചെയ്യുന്നു.
വാട്നജോക്കുൾ ഹിമാനിയിൽ നിന്ന് 20 കിലോമീറ്റർ അകലെ സ്ഥിതി ചെയ്യുന്നു.
പ്രാദേശിക വാർത്തകൾ ഇംഗ്ലീഷ് വിലാസം https://ml.wikipedia.org/wiki/Pradeshika_Varthakal
കമൽ സംവിധാനം ചെയ്ത് എസ്. ശിവപ്രസാദ് നിർമ്മിച്ച 1989 ലെ ഇന്ത്യൻ മലയാള ഭാഷാ ചിത്രമാണ് പ്രാദേശിക വർത്തകൾ.
ജയറാം , പാർവതി , ജഗതി ശ്രീകുമാർ , ഇന്നസെന്റ് എന്നിവരാണ് ചിത്രത്തിൽ അഭിനയിക്കുന്നത് .
ഷിബു ചക്രവർത്തി ഗാനങ്ങൾ രചിച്ചു.
ചിത്രത്തിന്റെസംഗീതം രചിച്ചത് ജോൺസണാണ് .
ചെറുകിട കളവുകളുമായി ചിറ്റാരിക്കടവിൽ ഉണ്ടായിരുന്ന കള്ളൻ കൊച്ചാപ്പിയും കള്ളനും കൃഷ്ണനും ഒരു വലിയ മോഷണത്തിനിടയിൽ നാട്ടുകാർ ഇടപെട്ടതുകൊണ്ട് നാടുവിട്ടിരിക്കയാണ്.
കേശു ഒഴിഞ്ഞുകിടക്കുന്ന ഒരു തീയറ്റർ ഏറ്റെടുത്ത് നടത്തുന്നു.
കൂട്ടുകാരനായ  തങ്കപ്പൻ ആണ് കൂട്ട്.
തങ്കപ്പൻ ചിറ്റാരിക്കടവിലെ കള്ളുഷാാപ്പ് നടത്തുന്നവനാണ്.
ഓപ്പറേറ്ററായി കിട്ടിയ ജബ്ബാർ ഒരു തരികിടയാണ്.
കൃഷ്ണന്റെ മകൾ മല്ലിക തന്റെ കുട്ടിപ്പട്ടാളത്തോടൊന്നിച്ച സിനിമകാണാൻ വരുന്നു.
റ്റിക്കറ്റിനു കാശുതികയാത്തതിനാൽ പിടിക്കപ്പെടുന്നു.
ഒരിക്കൽ രണ്ടാം കളിക്ക് ശേഷം തീയറ്ററിൽ വെളീച്ചം കണ്ട് കയറിയ കേശു കള്ളൻ കൃഷ്ണന്റെ മകൻ ദാമു ജബ്ബാർ എന്നിവരെ അനാശാസ്യത്തിനിടയിൽ കാണുന്നു.
ജബാറിനെ പുറത്താക്കുന്നു.
കേശു മല്ലികയുമായി അടുക്കുന്നു.
കാമുകിയുടെ സിനിമാമോഹത്തിനു തീയറ്റർ പ്രവർത്തിപ്പിക്കുമ്പോൾ ജബ്ബാർ കണ്ട് നാട്ടുകാരെ വിളിച്ച് നാറ്റിക്കുന്നു.
കേശു അവളെ കെട്ടാൻ തീരുമാനിക്കുന്നു.
വിവാഹ ദിവസം സമ്പന്നനായി കൊച്ചാപ്പിയും കൃഷ്ണനും രംഗത്തെത്തുന്നു.
അവർ തീയറ്റർ ഏറ്റെടുക്കുന്നു.
കള്ളുഷാപ്പിനുമുന്നിൽ ബാർ തുറക്കാൻ ആരംഭിക്കുന്നു.
ബാർ വരാതിരിക്കാൻ മദ്യവർജ്ജനസമിതിയെ ഇടപെടുത്തുന്നു.
അവർ ഷാപ്പിനുമുന്നിൽ മംഗൽജിയുടെ നേതൃത്വത്തിൽ സമരം ആരംഭിക്കുന്നു.
കൃഷ്ണൻ തന്റെ മകളുടെ വിവാഹം മുടക്കുന്നു.
കൊച്ചാപ്പിയുടെ ഉഴപ്പാളിയായ മകൻ ജോസിനു കൊടുക്കാൻ തീരുമാനിക്കുന്നു.
അവരെ തെറ്റിക്കാൻ അച്ചനും കോമരവും ചേർന്ന് ജാതികാർഡ് ഇറക്കുന്നു.
അവർ വേർപിരിയുന്നു.
പ്രാദേശിക ഇലക്ഷനു സീറ്റുകിട്ടാതെ സുഹൃത്തുക്കളായ വിശ്വംഭരനും അച്ചൻ കുഞ്ഞും വേർ പിരിയുന്നു.
അവരും പരസ്പരദേഷ്യം തീർക്കാൻ കൃഷ്ണനെയും കൊച്ചാപ്പിയേയും സ്ഥാനാർത്ഥികളാക്കുന്നു.
കാശുപിടുങ്ങുന്നു.
അവരുടെ യുദ്ധം നാടിനെ ജാതീയമായി അകറ്റുന്നു.
അതിനിടയിൽ കൃഷ്ണനും കൊച്ചാപ്പിയും ഒന്നിച്ചാണീ പദ്ധതികൾ ഇടുന്നതെന്ന് മനസ്സിലാക്കിയ കേശുവും സംഘവും ക്ഷേത്രമോഷണത്തിന്റെ പേരുപറഞ്ഞ കൃഷ്നനെയും കൊച്ചാപ്പിയേയും ഓടിക്കുന്നു.
താരം വേഷം 1 ജയറാം കേശവനുണ്ണി 2 പാർവതി മല്ലിക 3 ജഗതി ശ്രീകുമാർ തങ്കച്ചൻ 4 വിജയരാഘവൻ അച്ചൻ കുഞ്ഞ് 5 മാള അരവിന്ദൻ വിശ്വംഭരൻ 6 ഇന്നസെന്റ് കുഞ്ഞമ്പുനായർ 7 കെ.പി.എ.സി. ലളിത കാർത്തിയനിയമ്മ 8 ശങ്കരാടി മംഗലംജി 9 സിദ്ദിഖ് ദാമോദരൻ 10 കുതിരവട്ടം പപ്പു വെളിച്ചപ്പാട് 11 ഒടുവിൽ ഉണ്ണികൃഷ്ണൻ ഫാ.
ആന്റണി പാറമ്മൽ 12 മാമുക്കോയ ജബ്ബാർ 13 ഫിലോമിന നാണിയമ്മ 14 ജനാർദ്ദനൻ കള്ളൻ കൃഷ്ണൻ 15 വത്സല മേനോൻ ഏലിക്കുട്ടി 16 സി.ഐ. പോൾ കള്ളൻ കൊച്ചാപ്പി 17 വിധു കൃഷ്ണൻ കൃഷ്ണൻകുട്ടി 18 രാജൻ പാടൂർ ജേക്കബ്
പാട്ടരങ്ങ് വരികൾ: ഷിബു ചക്രവർത്തി ഈണം: ജോൺസൺ നമ്പർ.
പാട്ട് പാട്ടുകാർ രാഗം 1 പണ്ടു പണ്ടു എം ജി ശ്രീകുമാർ ,ദിനേശ് 2 തുളസിത്തറയിൽ എം ജി ശ്രീകുമാർ , സുനന്ദ
കൂടാതെ തിരിച്ചടി എന്ന ചിത്രത്തിനുവേണ്ടി വയലാർ എഴുതി യേശുദാസ് പാടിയ വെള്ളത്താമര എന്ന ഗാനം ഈ ചിത്രത്തിൽ വീണ്ടും പാടുന്നുണ്ട്
പരാമർശങ്ങൾ പുറംകണ്ണികൾ പ്രാദേശിക വാർത്തകൾ ഇന്റർനെറ്റ് മൂവി ഡാറ്റാബേസിൽ പ്രാദേശികവാർത്തകൾ വിഡിയോ യൂട്യൂബിൽ
ഫോർട്ട് സെന്റ് ജോർജ്, ഇന്ത്യ ഇംഗ്ലീഷ് വിലാസം https://ml.wikipedia.org/wiki/Fort_St.
_George,_India 1746-1749 കാലഘട്ടത്തിൽ ഫ്രഞ്ച് അധിനിവേശ കാലത്ത് നിർമ്മിച്ച സെൻറ് ജോർജ്ജിന്റെ കോട്ടയുടെ രൂപരേഖ കോട്ടയുടെ പതിനെട്ടാം നൂറ്റാണ്ടിന്റെ രേഖാചിത്രം സെന്റ് ജോർജ്ജ് കോട്ടയുടെ കവാടം, 1905 ൽ
ഇന്ത്യയുടെ ആധുനിക നഗരമായ ചെന്നൈയിൽ ( അന്നത്തെ മദ്രാസ് ) 1644 ൽ സ്ഥാപിച്ച ആദ്യത്തെ ഇംഗ്ലീഷ് (പിന്നീട് ബ്രിട്ടീഷ് ) കോട്ടയാണ് ഫോർട്ട് സെന്റ് ജോർജ് (അല്ലെങ്കിൽ വൈറ്റ് ടൌൺ).
ഈ കോട്ടയുടെ നിർമ്മാണം കൂടുതൽ കുടിയേറ്റത്തിനും വ്യാപാര പ്രവർത്തനങ്ങൾക്കും ഊർജ്ജം നൽകി.
യഥാർത്ഥത്തിൽ ഇത് ജനവാസമില്ലാത്ത ഒരു സ്ഥലമായിരുന്നു.
അതിനാൽ, ഈ പട്ടണം കോട്ടയെ ചുറ്റിപ്പറ്റിയുള്ള ഒരു നഗരം എന്ന് പറയാൻ സാധ്യമാണ്.
നിലവിൽ ഈ കോട്ടയിൽ തമിഴ്നാട് നിയമസഭകളും മറ്റ് ഔദ്യോഗിക കെട്ടിടങ്ങളും സ്ഥിതി ചെയ്യുന്നുണ്ട്.
തമിഴ് നാട്ടിലെ 163 നോട്ടിഫൈഡ് പ്രദേശങ്ങളിലൊന്നാണ് ഈ കോട്ട.
ചരിത്രം 1858 ൽ ഫോർട്ട് സെന്റ് ജോർജ്
1600 ൽ വ്യാപാരം നടത്തുന്നതിനായി ഇന്ത്യയിൽ വന്ന ഈസ്റ്റ് ഇന്ത്യ കമ്പനി സൂറത്തിലെ ലൈസൻസുള്ള ട്രേഡിംഗ് ആരംഭിച്ചു, ഇത് അവർക്ക് പ്രാരംഭ അടിത്തറ നേടിക്കൊടുത്തു.
എന്നിരുന്നാലും സുഗന്ധവ്യഞ്ജനങ്ങളുടെ വ്യാപാരവും വാണിജ്യപരമായ താല്പര്യവും ഉറപ്പുവരുത്തുന്നതിനായി മലാക്കാ കടലിടുക്കിന്റെ അടുത്തിരിക്കുന്ന ഒരു തുറമുഖത്തിന്റെ ആവശ്യകത അവർ തിരിച്ചറിഞ്ഞു, ചെന്നിരയാർപട്ടണം അഥവാ ചന്നപട്ടണം എന്നും വിളിക്കുന്ന തീരദേശ ഭൂമി വാങ്ങുന്നതിൽ വിജയിച്ചു.
അവിടെ കമ്പനി ഒരു തുറമുഖവും ഒരു കോട്ടയും.
നിർമ്മാണം തുടങ്ങി.
കോട്ട നിർമ്മാണം പടിപ്പടിയായാണ് നടന്നത് പൂർത്തിയാക്കാൻ പതിനാലു കൊല്ലമെടുത്തു.
1644 ഏപ്രിൽ 23 ന് 3000 പൗണ്ട് ചെലവിൽ ഈ കോട്ട പൂർത്തിയായി.
ഈ കോട്ട അതിനുശേഷം സെന്റ് ജോർജ്ജ് ഫോർട്ട് എന്ന പേരിലാണ് അറിയപ്പെട്ടിരുന്നത്.
ജോർജ്ജ് ടൗൺ എന്നറിയപ്പെടുന്ന ഒരു പുതിയ കുടിയേറ്റ പ്രദേശത്തിന് ജന്മം നൽകി.
ഇത് ബ്ലാക്ക് ടൗൺ എന്ന് അറിയപ്പെടുന്നു.
ഇത് ഗ്രാമങ്ങൾ ആവരണം ചെയ്ത് മദ്രാസ് നഗരത്തിന്റെ രൂപവത്കരണത്തിലേക്ക് നയിച്ചു.
1665 ൽ പുതിയ ഫ്രഞ്ച് ഈസ്റ്റ് ഇന്ത്യാ കമ്പനി രൂപവത്കരണത്തിന് ശേഷം, കോട്ട ഉറപ്പിക്കപ്പെടുകയും കോട്ടയുടെ പരിധി വർദ്ധിപ്പിക്കുകയും ചെയ്തു.
മദ്രാസിലെ പല ഗവർണറേയും പോർട്രെയിറ്റുകൾ ഉൾപ്പെടെ നിരവധി രാജ് കാലഘട്ടത്തിലെ പല ശിലാസ്ഥാപനങ്ങൾ വരെ കോട്ട മ്യൂസിയത്തിൽ ഉൾക്കൊള്ളിച്ചിരിക്കുന്നത്.
ഇപ്പോൾ ടിക്കേറ്റഡ് സ്മാരകമായി ആർക്കിയോളജിക്കൽ സർവേ ഓഫ് ഇന്ത്യയുടെ സംരക്ഷണ കേന്ദ്രവും കോട്ടയുടെ പരിപാലിക്കുന്നതും നടത്തിപ്പും നടത്തിവരുന്നു.
സെന്റ് മേരീസ് പള്ളി
കോട്ടയിലുള്ള സെന്റ് മേരീസ് പള്ളി , ഇന്ത്യയിലെ ഏറ്റവും പഴക്കം ചെന്ന ആംഗ്ലിക്കൻ പള്ളിയാണ്.
1678 നും 1680 നും ഇടയിൽ നിർമിച്ചതാണ് ഈ ദേവാലയം.
ഇംഗ്ലീഷ് ബ്രിട്ടീഷ് കാലഘട്ടത്തിലെ പല വസ്തുക്കളും ഫോർട്ട് മ്യൂസിയത്തിൽ പ്രദർശിപ്പിച്ചിട്ടുണ്ട്.
1795 ലാണ് ഈ കെട്ടിടം പൂർത്തിയായത്.
ആദ്യം മദ്രാസ് ബാങ്കിന്റെ ഓഫീസായാണ് ഇത് പ്രവർത്തിച്ചത്.
ഫോർട്ട്, മദ്രാസ് (MacLeod, p 124, 1871) ഇതും കാണുക ചെന്നൈയുടെ ചരിത്രം അവലംബങ്ങൾ ബാഹ്യ ലിങ്കുകൾ Paintings of Fort St George The University of Houston Digital Library has a collection of historical photographs from the magazine, India Illustrated .
View this collection at the University of Houston Digital Libraries
ഫോർട്രാൻ ഇംഗ്ലീഷ് വിലാസം https://ml.wikipedia.org/wiki/FORTRAN
ഒരു വിവിധോദ്ദേശ്യ പ്രോഗ്രാമിങ് ഭാഷയാണ് ഫോർട്രാൻ ( ഇംഗ്ലീഷിൽ മുൻപ് FORTRAN എന്ന് മുഴുവൻ വലിയ അക്ഷരത്തിലെഴുതിയിരുന്നെങ്കിലും ഇപ്പോൾ Fortran എന്നാണ് ഉപയോഗിക്കുന്നത് ).
പലതരം കമ്പ്യൂട്ടർ രൂപകൽപ്പനകളിൽ വ്യാപകമായി ഉപയോഗിക്കപ്പെട്ട ആദ്യത്തെ ഹൈലെവൽ പ്രോഗ്രാമിങ് ഭാഷയാണ് ഫോർട്രാൻ .
ഗണിതക്രിയകൾക്കും ഗവേഷണകാര്യങ്ങൾക്കുമാണ് ഇത് കൂടുതൽ യോജിക്കുന്നത്.
ശാസ്ത്രസാങ്കേതികരംഗത്തെ ഉപയോഗങ്ങൾക്കായി 1950-കളിൽ ഐ.ബി.എം. ആണ് കാലിഫോർണിയയിലെ തെക്കൻ സാൻ ഹോസെയിൽ വച്ച് ഈ ഭാഷ വികസിപ്പിച്ചത്.
പ്രോഗ്രാമിങ്ങിന്റെ മേൽപ്പറഞ്ഞ മേഖലകളിൽ തുടക്കം മുതലേ ആധിപത്യം സ്ഥാപിച്ച ഈ ഭാഷ കഴിഞ്ഞ അരനൂറ്റാണ്ടുകാലമായി കാലാവസ്ഥാപ്രവചനം , ഫൈനൈറ്റ് എലെമെന്റ് അനാലിസിസ് , കമ്പ്യൂട്ടേഷണൽ ഫ്ലൂയിഡ് ഡൈനമിക്സ് , കമ്പ്യൂട്ടേഷണൽ ഫിസിക്സ് , കമ്പ്യൂട്ടേഷണൽ കെമിസ്ട്രി തുടങ്ങിയ തീക്ഷ്ണമേഖലകളിൽ ഉപയോഗിക്കപ്പെട്ടുവരുന്നു.
മികച്ച കമ്പ്യൂട്ടിങ് പ്രകടനം ആവശ്യമായ മേഖലകളിലെ ഏറ്റവും പ്രശസ്തമായ ഭാഷകളിലൊന്നാണിത് ലോകത്തെ ഏറ്റവും വേഗതയേറിയ സൂപ്പർ കമ്പ്യൂട്ടറുകളെ നിർണ്ണയിക്കുന്നതിനും മറ്റുമുള്ള പ്രോഗ്രാമുകൾ എഴുതുന്നതിനും ഫോർട്രാൻ ഉപയോഗിക്കപ്പെടുന്നു.
ദ് ഐ.ബി.എം. മാത്തെമറ്റിക്കൽ ഫോർ മുല ട്രാൻ സ്ലേറ്റിങ് സിസ്റ്റം എന്നതിൽ നിന്നാണ് ഫോർട്രാൻ എന്ന പേരുണ്ടായത്.
ഫോർട്രാന് പതിപ്പുകളുടെ വിപുലമായ പരമ്പരയുണ്ട്.
ഓരോ പതിപ്പും ഭാഷയിൽ കൂടുതൽ സൗകര്യങ്ങൾ ചേർത്തുകൊണ്ടും ഒപ്പം മുൻപതിപ്പുകളുമായി യോജിപ്പ് നിലനിർത്തിയുമാണ് വികസിച്ചുവന്നത്.
ഘടനാപരമായ പ്രോഗ്രാമിങ് , അക്ഷരരൂപത്തിലുള്ള വിവരങ്ങളുടെ സംസ്കരണം ( ഫോർട്രാൻ77 ), അരേ പ്രോഗ്രാമിങ് , മോഡുലർ പ്രോഗ്രാമിങ് , ജെനറിക് പ്രോഗ്രാമിങ് ( ഫോർട്രാൻ 90 ), ഹൈ പെർഫോമൻസ് ഫോർട്രാൻ ( ഫോർട്രാൻ 95 ), ഓബ്ജക്റ്റ് ഓറിയെന്റഡ് പ്രോഗ്രാമിങ് ( ഫോർട്രാൻ 2003 ), കൺകറണ്ട് പ്രോഗ്രാമിങ് ( ഫോർട്രാൻ 2008 ) തുടങ്ങിയവ ഫോർട്രാൻ പതിപ്പുകളിൽ കാലക്രമേണ കൂട്ടിച്ചേർക്കപ്പെട്ട സൗകര്യങ്ങളാണ്.
പേരിലെ വലിയക്ഷരം
ഫോർട്രാൻ 77 വരെയുള്ള ആദ്യകാല ഫോർട്രാൻ പതിപ്പുകളുടെ പേര് ഇംഗ്ലീഷിൽ മുഴുവൻ വലിയക്ഷരത്തിലായിരുന്നു ( FORTRAN ) എഴുതിയിരുന്നത്.
( പ്രോഗ്രാമിനകത്തുപയോഗിക്കുന്ന കീവേഡുകൾക്ക് ചെറിയക്ഷരം ഉപയോഗിക്കുന്നത് ഫോർട്രാൻ 77 പതിപ്പിന്റെ മാനകപ്രകാരം ഒട്ടും അനുവദനീയവുമല്ല ).
പേരിൽ മൊത്തം വലിയക്ഷരം ഉപയോഗിക്കുന്ന രീതി ഫോർട്രാൻ 90 പതിപ്പോടെ ഉപേക്ഷിക്കപ്പെട്ടു.
ഔദ്യോഗികമാനകങ്ങളിൽ ഇപ്പോൾ ഈ ഭാഷയെ Fortran എന്നാണ് പരാമർശിക്കുന്നത്.
അതുകൊണ്ട് ഇപ്പോൾ ഫോർട്രാൻ 77 വരെയുള്ള പതിപ്പുകളെ സൂചിപ്പിക്കുന്നതിന് FORTRAN എന്നും അതിനുശേഷമുള്ള പതിപ്പുകളെ (ഫോർട്രാൻ 90 മുതലുള്ളവ) പരാമർശിക്കുന്നതിന് Fortran എന്നും എഴുതുന്ന രീതി പതിവുണ്ട്.
വിവിധ ആൻസി , ഐ.എസ്.ഒ./ഐ.
സി. മാനകപ്രമാണങ്ങളും ഈ രീതി പിന്തുടരുന്നുണ്ട്.
ചരിത്രം ഒരു ഐ.ബി.എം. 704 മെയിൻഫ്രെയിം
1953-ന്റെ അവസാനം ഐ.ബി.എമ്മിലെ ജീവനക്കാരനായിരുന്ന ജോൺ ബാക്കസ് , ഐ.ബി.എം. 704 മെയിൻഫ്രെയിം കമ്പ്യൂട്ടറിനുവേണ്ടി പ്രോഗ്രാമുകൾ തയ്യാറാക്കുന്നതിനായി അസെംബ്ലി ഭാഷക്കു പകരമായി കൂടുതൽ പ്രായോഗികമായ ഒരു ബദൽ വികസിപ്പിക്കാനുള്ള നിർദ്ദേശം തന്റെ മേലുദ്യോഗസ്ഥർക്ക് സമർപ്പിച്ചു.
ചരിത്രമായി മാറിയ ഈ ദൗത്യത്തിൽ ബാക്കസിനോടൊപ്പം പ്രോഗ്രാമർമാരായ റിച്ചാഡ് ഗോൾഡ്ബെർഗ്, ഷെൽഡൻ എഫ്. ബെസ്റ്റ്, ഹാർലാൻ ഹെറിക്, പീറ്റർ ഷെറിഡൻ, റോയ് നട്ട് , റോബർട്ട് നെൽസൻ, ഇർവിങ് സില്ലെർ, ലോയിസ് ഹൈബ് , ഡേവിഡ് സൈർ എന്നിവരും പങ്കുചേർന്നു.
സമവാക്യങ്ങളെ എളുപ്പത്തിൽ കമ്പ്യൂട്ടറിലേക്ക് കയറ്റുക എന്ന ജെ. ഹാൾകോമ്പ് ലേനിങ് വികസിപ്പിക്കുകയും 1952-ൽ അദ്ദേഹം തന്നെ ജോർജ് എന്ന കമ്പൈലറിൽ അവതരിപ്പിച്ചതുമായ ആശയമാണ് ഈ പദ്ധതിയുടെയും അടിസ്ഥാന ആശയങ്ങളിലൊന്നായിരുന്നത്.
ദ് ഐ.ബി.എം. മാത്തമറ്റിക്കൽ ഫോർമുല ട്രാൻസ്ലേറ്റിങ് സിസ്റ്റം എന്ന ഫോർട്രാന്റെ കരടുരൂപം 1954-ന്റെ പകുതിയോടെ പൂർത്തിയായി.
1956 ഒക്ടോബറിൽ ഫോർട്രാന്റെ ആദ്യ കൈപ്പുസ്തകം (മാനുവൽ) പുറത്തിറക്കി.
1957 ഏപ്രിലിൽ ആദ്യത്തെ ഫോർട്രാൻ കമ്പൈലറും തയ്യാറായി.
കോഡ് ഓപ്റ്റിമൈസേഷൻ പിന്തുണയുള്ള ആദ്യത്തെ കമ്പൈലർ ആയിരുന്നു ഇത്.
അസെംബ്ലി ഭാഷയിൽ നേരിട്ടെഴുതുന്ന പ്രോഗ്രാമിനെ അപേക്ഷിച്ച് മെച്ചപ്പെട്ട മെഷീൻ കോഡ് കമ്പൈലർ തരാതിരുന്നാൽ ഹൈലെവൽ ഭാഷ തന്നെ ഉപയോക്താക്കൾ ഉപയോഗിക്കുകയില്ലായിരുന്നുവെന്നതിനാൽ ഓപ്റ്റിമൈസേഷൻ വളരെ പ്രധാനപ്പെട്ട കാര്യമായിരുന്നു.
അസെംബ്ലി ഭാഷയിൽ നേരിട്ടെഴുതുന്ന കോഡിനെ വെല്ലാൻ ഈ കമ്പൈലറിനാകുമോ എന്ന ഉപയോക്തൃസമൂഹത്തിന്റെ ആശങ്കക്കിടയിലും, ഒരു പ്രോഗ്രാമിലുപയോഗിക്കുന്ന നിർദ്ദേശങ്ങളുടെ എണ്ണം ഏതാണ്ട് ഇരുപതിലൊന്നായി കുറച്ചുകൊണ്ട് ഫോർട്രാൻ കമ്പൈലർ പെട്ടെന്നുതന്നെ അവർക്കിടയിൽ സ്വീകാര്യത നേടി.
ഐ.ബി.എം. ജീവനക്കാരുടെ തിങ്ക് എന്ന ആനുകാലികത്തിന് 1979-ൽ നൽകിയ ഒരു അഭിമുഖത്തിൽ ജോൺ ബാക്കസ് ഇങ്ങനെ പറയുന്നു: "എന്റെ പണിയുടെ കൂടുതൽ ഭാഗവും മടി മൂലം ഉടലെടുത്തതാണ്. പ്രോഗ്രാമുകളും മറ്റും എഴുതുന്നത് ഞാൻ ഇഷ്ടപ്പെട്ടിരുന്നില്ല. ഐ.ബി.എം. 701 -ൽ മിസൈലുകളുടെ സഞ്ചാരപഥം കണ്ടെത്തുന്നതിനുള്ള പ്രോഗ്രാം എഴുതുമ്പോഴാണ് പ്രോഗ്രാം എഴുത്ത് ലളിതമാക്കുന്നതിനായുള്ള സംവിധാനത്തിനുവേണ്ടിയുള്ള ശ്രമമാരംഭിച്ചത്."
സങ്കീർണ്ണമായ കണക്കുകളുൾപ്പെട്ട പ്രോഗ്രാമുകൾക്കായി ശാസ്ത്രജ്ഞരും മറ്റും ഈ ഭാഷ വ്യാപകമായി ഉപയോഗിക്കാനാരംഭിച്ചു.
കൂടുതൽ വേഗതയേറിയതും മെച്ചപ്പെട്ടതുമായ മെഷീൻ കോഡ് തയ്യാറാക്കുന്ന കമ്പൈലറുകൾ നിർമ്മിക്കാൻ ഇത് കമ്പൈലർ നിർമ്മാതാക്കളെ പ്രേരിപ്പിച്ചു.
മിശ്രസംഖ്യകളെ കൈകാര്യം ചെയ്യാനുള്ള ഡാറ്റാടൈപ്പ് ഉൾപ്പെടുത്തിയതോടെ ഇലക്ടിക്കൽ എഞ്ചിനീയറിങ് പോലെയുള്ള സാങ്കേതികമേഖലയിലെ ആവശ്യങ്ങൾക്ക് യോജിച്ച ഭാഷയായി ഫോർട്രാൻ മാറി.
1960-ഓടെ ഐ.ബി.എം. 709 , 650 , 1620 , 7090 എന്നീ കമ്പ്യൂട്ടറുകൾക്കുവേണ്ടിയുള്ള ഫോർട്രാൻ പതിപ്പുകൾ ലഭ്യമായി.
ഫോർട്രാന്റെ ജനപ്രീതി കണക്കിലെടുത്ത് ഐ.ബി.എമ്മിന്റെ എതിരാളികളും അവരവരുടെ കമ്പ്യൂട്ടറുകളിൽ ഫോർട്രാൻ കമ്പൈലർ ഉൾപ്പെടുത്താനാരംഭിച്ചു.
അങ്ങനെ 1963-ഓടെ നാൽപതിലധകം ഫോർട്രാൻ കമ്പൈലറുകൾ രംഗത്തുണ്ടായിരുന്നു.
ഇക്കാരണം കൊണ്ട് പലതരം കമ്പ്യൂട്ടർ രൂപകൽപനകളെ പിന്തുണക്കുന്നതും വ്യാപകമായി ഉപയോഗിക്കപ്പെട്ടതുമായ ആദ്യത്തെ പ്രോഗ്രാമിങ് ഭാഷയായി ഫോർട്രാൻ കണക്കാക്കപ്പെടുന്നു.
ഫോർട്രാന്റെ വികാസവും ആദ്യകാല കമ്പൈലറുകളുടെ വികാസവും സമാന്തരമായാണ് സംഭവിച്ചതെന്നു പറയാം.
ഫോർട്രാൻ പ്രോഗ്രാമുകൾക്കുവേണ്ടി മികച്ച മെഷീൻകോഡ് തയ്യാറാക്കുക എന്ന ആവശ്യമാണ് കമ്പൈലർ രൂപകൽപ്പനയിലെ ഒട്ടേറെ മുന്നേറ്റങ്ങൾക്ക് പ്രേരകഘടകമായി വർത്തിച്ചത്.
ഫോർട്രാൻ ആദ്യപതിപ്പ്
ഐ.ബി.എം. 704-നു വേണ്ടിയുള്ള ആദ്യത്തെ ഫോർട്രാൻ പതിപ്പിൽ 32 നിർദ്ദേശങ്ങളുണ്ടായിരുന്നു , താഴെയുള്ളവ അവയിൽച്ചിലതാണ്: DIMENSION , EQUIVALENCE നിർദ്ദേശങ്ങൾ ആരോപണനിർദ്ദേശങ്ങൾ (Assignment statements) മൂന്നു വഴി തിരിയുന്ന ഗണിതപരമായ IF നിർദ്ദേശം (Three-way arithmetic IF statement) അപവാദഘട്ടങ്ങളെ (ഉദാഹരണം: ( ACCUMULATOR OVERFLOW , QUOTIENT OVERFLOW , and DIVIDE CHECK ) കണ്ടെത്തുന്നതിനുള്ള IF നിർദ്ദേശങ്ങളും (statements for checking exceptions)  മുൻകാല കമ്പ്യൂട്ടറുകളിലെ ഫ്രണ്ട്പാനലിലുണ്ടായിരുന്ന സെൻസ് സ്വിച്ചുകളും സെൻസ് ലൈറ്റുകളും കൈകാര്യം ചെയ്യുന്നതിനുള്ള IF നിർദ്ദേശങ്ങളും.
GOTO , കമ്പ്യൂട്ടെഡ് GOTO , ASSIGN , അസൈൻഡ് GOTO DO ലൂപ്പുകൾ ഫോർമാറ്റെഡ് ഇൻപുട്ട് ഔട്ട്പുട്ട് നിർദ്ദേശങ്ങൾ: FORMAT , READ , READ INPUT TAPE , WRITE , WRITE OUTPUT TAPE , PRINT , PUNCH അൺഫോർമാറ്റെഡ് ഇൻപുട്ട് ഔട്ട്പുട്ട് നിർദ്ദേശങ്ങൾ: READ TAPE , READ DRUM , WRITE TAPE , WRITE DRUM മറ്റ് ഇൻപുട്ട് ഔട്ട്പുട്ട് നിർദ്ദേശങ്ങൾ: END FILE , REWIND , BACKSPACE PAUSE , STOP , CONTINUE നിർദ്ദേശങ്ഹൾ കമ്പൈലറിന് ഒപ്റ്റിമൈസേഷൻ സൂചനകൾ നൽകുന്നതിനുള്ള FREQUENCY നിർദ്ദേശം.
ഫോർട്രാൻ ഭാഷയിലെ ഒരു നിർദ്ദേശത്തെ മെഷീൻ ഭാഷയിലെ വിവിധ നിർദ്ദേശങ്ങളുപയോഗിച്ച് പല രീതിയിൽ സാക്ഷാത്കരിക്കാനാകും.
കോഡ് ഓപ്റ്റിമൈസ് ചെയ്യുന്ന ഫോർട്രാൻ കമ്പൈലർ ഏറ്റവും ചുരുങ്ങിയ എണ്ണം നിർദ്ദേശങ്ങളും ഏറ്റവും വേഗത്തിൽ പ്രവർത്തിച്ചു തീരുന്ന രീതിയിലുമുള്ള മെഷീൻ കോഡ് ആയിരിക്കും സാധാരണ തയ്യാറാക്കുക.
എങ്കിലും ഗണിതപരമായുള്ള IF പോലുള്ള ബ്രാഞ്ചിങ് നിർദ്ദേശങ്ങളിൽ ഏതു വഴിയിലൂടെയാണ് പ്രോഗ്രാം പ്രവർത്തനം കൂടുതലായും നടക്കാനുള്ള സാധ്യത എന്നു കണ്ടെത്തിയാൽ അതിനു ഏറ്റവും അനുയോജ്യമായ മെഷീൻ കോഡ് നിർദ്ദേശം ഉപയോഗിച്ചുകൊണ്ടുള്ള ഫലം നിർമ്മിക്കാനാകും.
ബ്രാഞ്ചിങ് നിർദ്ദേശങ്ങളിൽ ഏതു വഴിയാണ് തിരഞ്ഞെടുക്കാനുള്ള സാധ്യത കൂടുതലുള്ളത് എന്ന് കമ്പൈലറിന് സൂചന നൽകുന്നതിനാണ് FREQUENCY എന്ന നിർദ്ദേശം ഫോർട്രാനിൽ ഉപയോഗിച്ചത്.
ദൃഢവിന്യാസം ഫോർട്രാൻ നിർദ്ദേശമടങ്ങിയ പഞ്ച്ഡ് കാർഡ്, 1-5, 6, 73-80 എന്നീ നിരകളുടെ പ്രത്യേകോപയോഗം കാണിച്ചിരിക്കുന്നു
ഡിസ്ക് ഫയലുകളുടെയും ടെക്സ്റ്റ് എഡിറ്ററുകളുടെയും ടെർമിനലുകളുടെയും ആവിർഭാവത്തിനുമുമ്പ് ഒരു കീപഞ്ച് കീബോഡ് ഉപയോഗിച്ച് 80 നിരയുള്ള പഞ്ച്ഡ് കാർഡുകളിലായിരുന്നു (ഓരോ നിർദ്ദേശങ്ങളും ഓരോരോ കാർഡിൽ എന്ന കണക്കിൽ) ഫോർട്രാൻ പ്രോഗ്രാമുകൾ രേഖപ്പെടുത്തിയിരുന്നത്.
ഇത്തരത്തിലുള്ള കാർഡുകളുടെ അടുക്ക് കമ്പൈൽ ചെയ്യാനായി കാർഡ് റീഡറിൽ കയറ്റുകയുമായിരുന്നു പതിവ്.
പ്രോഗ്രാമിന്റെ ഭാഗങ്ങൾ ഇന്നയിന്ന നിരയിൽത്തന്നെ എഴുതണമെന്ന് നിഷ്കർഷിക്കപ്പെട്ടിട്ടുള്ള ഒരു ദൃഢമായ വിന്യാസരീതിയാണ് ഫോർട്രാൻ തുടക്കത്തിൽ ഉപയോഗിച്ചിരുന്നത്.
ഉദാഹരണത്തിന് ആദ്യത്തെ നിരയിൽ "C" എന്ന അക്ഷരം വന്നാൽ അതൊരു അഭിപ്രായം (comment) ആണെന്നു കണക്കാക്കുകയും ആ കാർഡിനെത്തന്നെ കമ്പൈലർ അവഗണിക്കുകയും ചെയ്യും.
അല്ലാത്ത പക്ഷം കാർഡിലെ 1 മുതൽ 5 വരെയുള്ള നിരകൾ ലേബൽ മേഖലയയാണ്.
GOTO നിർദ്ദേശത്തിനു പുറമേ WRITE, READ നിർദ്ദേശങ്ങളും FORMAT അനുബന്ധത്തിനായി ഫോർട്രാനിൽ ലേബലുകൾ ഉപയോഗിക്കുന്നു.
ആറാമത്തെ നിര തുടർച്ചയെ സൂചിപ്പിക്കുന്നതാണ്; ഈ നിര ശൂന്യമല്ലെങ്കിൽ ആ കാർഡിലെ നിർദ്ദേശം തൊട്ടുമുമ്പത്തെ കാർഡിലെ നിർദ്ദേശത്തിന്റെ തുടർച്ചയാണെന്നു കണക്കാക്കുന്നു.
7 മുതൽ 72 വരെയുള്ള നിരകളാണ് നിർദ്ദേശങ്ങൾക്കുപയോഗിക്കുന്നത്.
73 മുതൽ 80 വരെയുള്ള നിരകളും കമ്പൈലർ അവഗണിക്കും; അതുകൊണ്ട് തിരിച്ചറിയാനുള്ള വിവരങ്ങൾ ഇവിടെ രേഖപ്പെടുത്താനുപയോഗിക്കാറുണ്ട്.
ഈ ഭാഗത്ത് ക്രമസംഖ്യ പഞ്ച് ചെയ്ത് രേഖപ്പെടുത്തിയാൽ വീണുപോയോ മറ്റോ ക്രമം തെറ്റിയ അടുക്കുകളെ ക്രമീകരിക്കാൻ ഉപയോഗിക്കാം.
ക്രമസംഖ്യയിടുന്ന രീതി പ്രൊഡക്ഷൻ പ്രോഗ്രാമുകളിൽ മാനകമായിത്തന്നെ അവലംബിച്ചുവന്നിരുന്നു.
ഐ.ബി.എം. 519 എന്ന യന്ത്രം ഒരു അടുക്ക് കാർഡുകളെ മറ്റൊന്നിലേക്കു പകർത്തുന്നതിനും കാർഡുകളിൽ ക്രമസംഖ്യ രേഖപ്പെടുത്തുന്നതിനും ഉപയോഗിച്ചുവന്നിരുന്ന ഒന്നാണ്.
മേൽപ്പറഞ്ഞ നിബന്ധനകൾക്കു പുറമേ ചില വിന്യാസനിബന്ധനകളും ചില കമ്പൈലറുകൾക്കുണ്ടായിരുന്നു, ഐ.ബി.എം. 650 കമ്പ്യൂട്ടറിനോടൊപ്പമുള്ള കമ്പൈലർ ഇത്തരത്തിലൊന്നാണ്.
ഒരു ഫോർട്രാൻ കോഡിങ് ഫോം - അച്ചടിച്ച ഇത്തരം ഫോമുകൾ ഫോർട്രാൻ പ്രോഗ്രാം എഴുതുന്നതിന് പ്രോഗ്രാമർമാർ മുൻകാലങ്ങളിൽ ഉപയോഗിച്ചിരുന്നു.
ഈ ഫോം നോക്കിയാണ് കീപഞ്ച് ഓപ്പറേറ്റർമാർ പ്രോഗ്രാമുകളെ കാർഡിൽ പഞ്ച് ചെയ്തിരുന്നത്.
പഞ്ച്ഡ്കാർഡുകളുടെ കാലം കഴിഞ്ഞ് ഡിസ്ക്ഫയലുകളും മറ്റും പ്രോഗ്രാം ശേഖരിക്കാൻ ഉപയോഗിക്കപ്പെട്ടതിനു ശേഷവും ഫോർട്രാൻ കമ്പൈലറുകളിൽ വിന്യാസനിബന്ധനകൾ നിലനിന്നിരുന്നു.
ഫോർട്രാൻ 90 മാനകരൂപത്തിലാണ് വിന്യാസനിയന്ത്രണം ഒഴിവായത്.
എന്നിരുന്നാലും പഴയ പ്രോഗ്രാമുകളെ പിന്തുണക്കുന്നതിന് ആധുനിക കമ്പൈലറുകൾ പോലും ദൃഢവിന്യാസരീതിയിലെഴുതിയ സോഴ്സ്കോഡ് പിന്തുണക്കുകയും ചെയ്യുന്നുണ്ട്.
നിർദ്ദേശങ്ങൾക്കായുള്ള മേഖലയിൽ ഇടവിട്ടാലും പൊതുവേ അത് കമ്പൈലർ അവഗണിക്കുമായിരുന്നു; അതായത് വരിയുടെ നീളം ചുരുക്കുന്നതിന് പ്രോഗ്രാമർക്കു വേണമെങ്കിൽ ഇടവിടാതിരിക്കുകയോ, വ്യക്തതക്കുവേണ്ടി ഇടവിടുകയോ ചെയ്യാം.
ഉദാഹരണമായി AVG OF X എന്നത് ഫോർട്രാൻ പ്രോഗ്രാമിൽ സാധുവായ ഒരു നാമമാണ് (idenfifier) അത് AVGOFX എന്നതിന് തത്തുല്യവുമാണ്.
റിക്കർഷൻ
ആദ്യകാല ഫോർട്രാൻ കമ്പൈലറുകൾ സബ്റൂട്ടീനുകൾക്കകത്ത് റിക്കർഷൻ (ഒരു സബ്റൂട്ടീനിൽ നിന്ന് അതിനെത്തന്നെ വിളിക്കുന്ന രീതി) പിന്തുണച്ചിരുന്നില്ല.
ആദ്യകാല കമ്പ്യുട്ടർ രൂപകൽപ്പനകളിൽ റിക്കർഷനെ സാധ്യമാക്കുന്നതിനുള്ള സ്റ്റാക്ക് എന്ന പരികൽപ്പനയേയുണ്ടായിരുന്നില്ല എന്നത് ഇതിനൊരു കാരണമാണ്.
ഫോർട്രാനിൽ സബ്റൂട്ടീൻ വിളികൾ പിന്തുണക്കാനാരംഭിച്ചപ്പോൾ തിരിച്ചെത്താനുള്ള വിലാസം സബ്റൂട്ടിന്റെ കോഡ് ശേഖരിച്ചിട്ടുള്ളയിടത്തുതന്നെയുള്ള ഒരു നിശ്ചിതസ്ഥാനത്താണ് രേഖപ്പെടുത്തിവക്കുക.
അതുകൊണ്ട് ഒരു തവണ സബ്റൂട്ടീൻ വിളിക്കപ്പെട്ടാൽ അത് പൂർത്തിയാക്കി തിരിച്ചെത്താതെ അതേ സബ്റൂട്ടീൻ തന്നെ വിളിക്കുക സാധ്യമല്ല.
ഫോർട്രാൻ 77 -ന്റെ മാനകങ്ങളിൽ ഉൾപ്പെടുത്തപ്പെട്ടിരുന്നില്ലെങ്കിലും നിരവധി ഫോർട്രാൻ 77 കമ്പൈലറുകൾ, റിക്കർഷൻ പിന്തുണ നൽകിയിരുന്നു.
ഫോർട്രാൻ 90 -ലാണ് റിക്കർഷൻ സൗകര്യം മാനകമായി മാറിയത്.
ഫോർട്രാൻ II
1958-ലാണ് ഐ.ബി.എം., ഫോർട്രാൻ II അവതരിപ്പിച്ചത്.
പ്രൊസീജറൽ പ്രോഗ്രാമിങ്ങിനുള്ള പിന്തുണയായിരുന്നു ഇതിലെ എറ്റവും പ്രധാനപ്പെട്ട പുതുമ.
ഫലം തിരിച്ചുതരുന്ന സബ്റൂട്ടീനുകൾ , ഫങ്ഷനുകൾ , പരാമീറ്ററുകളുപോഗിച്ച് അവയിലേക്ക് റെഫറൻസ് രീതിയിൽ വിലകൾ കൈമാറുക തുടങ്ങിയ സൗകര്യങ്ങൾ ഫോർട്രാൻ രണ്ടിലുണ്ടായിരുന്നു.
പുതിയതായി ഉൾപ്പെടുത്തിയ COMMON എന്ന നിർദ്ദേശം ഉപയോഗിച്ച് സബ്റൂട്ടീനുകൾക്ക് ആഗോളചരങ്ങൾ ഉപയോഗിക്കാമായിരുന്നു.
താഴെക്കാണുന്ന ആറ് പുതിയ നിർദ്ദേശങ്ങൾ ഫോർട്രാൻ രണ്ടിൽ ഉൾക്കൊള്ളിച്ചിരുന്നു: SUBROUTINE , FUNCTION , END CALL , RETURN COMMON
കുറച്ചുവർഷങ്ങൾക്കുള്ളിൽത്തന്നെ ഡബിൾ പ്രിസിഷൻ ( DOUBLE PRECISION ), കോംപ്ലക്സ് ( COMPLEX ) ഡാറ്റാടൈപ്പുകൾക്കുള്ള പിന്തുണയും ഫോർട്രാൻ രണ്ടിൽ ഉൾപ്പെടുത്തി.
ഫോർട്രാൻ II-ലെഴുതിയ ലളിതമായ പ്രോഗ്രാം
ഹെറോണിന്റെ ഫോർമുല ഉപയോഗിച്ച് ത്രികോണത്തിന്റെ വിസ്തീർണ്ണം കാണുന്നതിനുള്ള ഈ പ്രോഗ്രാം, ഡാറ്റാ കാർഡിലെ A,B,C എന്ന മുന്ന് അഞ്ചക്കസംഖ്യകൾ വായിക്കുന്നു.
ഇവ മൂന്നും ഒരു ജ്യാമിതീയതലത്തിലുള്ള ഒരു ത്രികോണത്തിന്റെ വശങ്ങളെ പ്രതിനിധാനം ചെയ്യുന്നില്ലെങ്കിൽ 1 എന്ന പിഴസന്ദേശത്തോടെ പ്രോഗ്രാം പ്രവർത്തനം നിർത്തുന്നു.
(പ്രോഗ്രാമിലെ STOP 1 എന്ന നിർദ്ദേശം കാണുക).
അല്ലാത്തപക്ഷം A,B,C എന്നിവയുടെ വിലകളും ത്രികോണത്തിന്റെ വിസ്തീർണ്ണവും (രണ്ടു ദശാംശസ്ഥാനങ്ങളുള്ള സംഖ്യയായി) അച്ചടിക്കുന്നു.